
REPUBLIKA HRVATSKA 
TRGOVAČKI SUD U ZAGREBU
STALNA SLUŽBA 
Karlovac, Ljudevita Šestića 4

R E P U B L I K A  H R V A T S K A
R J E Š E N J E

Trgovački sud u Zagrebu, Stalna služba, po stečajnom sucu Vesni Fundurulić Perišin,  kao sucu pojedincu, postupajući po prijedlogu Financijske agencije, u stečajnom postupku nad dužnikom GAL ZAGREB d.o.o., Zagreb, Zajčeva 15/c, OIB: 96632474487, 2. siječnja  2017. 

r i j e š i o  j e

	Odbacuje se prijedlog za otvaranje stečajnog postupka nad dužnikom GAL ZAGREB d.o.o., Zagreb, Zajčeva 15/c, OIB: 96632474487.

Obrazloženje
	 
	Financijska agencija je 27. lipnja 2016. podnijela ovom sudu prijedlog za otvaranje stečajnog postupka nad dužnikom GAL ZAGREB d.o.o., Zagreb, Zajčeva 15/c, OIB: 96632474487, temeljem odredbe čl. 442. st. 2. Stečajnog zakona ("Narodne novine" broj 71/15 –dalje SZ).

	Uvidom u na web stranice FINA-e, utvrđeno je da je dužnik GAL ZAGREB d.o.o., Zagreb, Zajčeva 15/c, OIB: 96632474487, 1. rujna 2015. podnio prijedlog za otvaranje redovnog postupka predstečajne nagodbe, te je rješenjem FINA-e, Regionalni centar: Zagreb, Klasa: UP-I/110/07/15-01/8985, Ur. br: 04-06-16-8985-24 od 1. kolovoza 2016., Nagodbeno vijeće HR01 otvorilo postupak predstečajne nagodbe nad istim, a koji postupak još uvijek nije pravomoćno okončan.

Odredbom čl. 15. st. 2. SZ-a, propisano je da ako je pokrenut predstečajni postupak, do njegova završetka nije dopušteno pokretanje stečajnog postupka, slijedom čega je odlučeno kao u izreci.
	
U Karlovcu 2. siječnja 2017.

SUDAC:
Vesna Fundurulić Perišin, v.r.

Za točnost otpravka-
Ovlašteni službenik:
Žana Livaja



POUKA O PRAVNOM LIJEKU: 
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

